11/02/2010 | Administración LocalMunicipal
Vimianzo
Concurso de ideas con intervención de xurado, a nivel de anteproxectos, para execución dunha piscina municipal cuberta no Concello de Vimianzo

A Xunta de Goberno Local, en sesión celebrada o vintetrés de decembro de dous mil nove, aprobou o seguinte O presente Prego de Bases ten por obxecto establecer as condicións xurídicas que rexerán no concurso público de ideas co fin de seleccionar un anteproxecto que sirva de base ao correspondente Proxecto Técnico, básico e de execución, xunto co correspondente estudio de Seguridade e Saúde, para a execución dunha piscina municipal cuberta no Concello de Vimianzo.1.1. Criterios para a actuación Trátase de seleccionar unha proposta que pola súa calidade arquitectónica así como pola súa viabilidade tanto técnica como económica, sexa valorada polo Xurado como a máis idónea para servir de base ao proxecto básico e de execución e estudio de seguridade e saúde para execución dunha piscina municipal cuberta no Concello de Vimianzo. Trátase dun concurso aberto, anónimo, que se encadra como de proxectos con intervención de xurado, regulado nos artigos 168 e seguintes da Lei 30/2007, de 30 de outubro, de Contratos do Sector Público (LCSP). Poderán participar no concurso as persoas físicas profesionalmente competentes para levar a cabo o proxecto obxecto do concurso, españois ou non que se atopen facultados legalmente para exercer a profesión no territorio español, e que non se atopen incursos en ningunha causa de incompatibilidade para a redacción deste anteproxecto nin para contratar coas Administracións Públicas. Poderán participar individualmente, ou asociados en UTE, ou formando equipos multidisciplinares, neste último suposto, baixo calquera forma societaria de carácter civil ou mercantil, debendo ser o director do equipo ou o encargado de dirixir os traballos un profesional competente de acordo coa Lei de Edificación. Igualmente poderán participar persoas xurídicas cuxos fins sociais correspondan co obxecto do concurso, sempre e cando o director de equipo ou o encargado de dirixir os traballos sexa un profesional competente de acordo coa Lei de Edificación. En calquera caso, será preciso ter plena capacidade de obrar e adecuación da súa actividade ou finalidade ao obxecto do contrato. Só se poderá presentar unha proposta por persoa, non admitindo que unha mesma persoa participe en varios equipos, presente varias propostas individualmente e/ou mediante unha ou varias empresas. Non poderán participar neste concurso os membros do xurado, os seus asociados, os seus familiares con parentesco de consanguinidade dentro do cuarto grao ou de afinidade dentro do segundo grao, nin o persoal ao servizo do Concello. Tampouco poderán participar os que estean incursos nalgún dos supostos da Lei 12/1995, de 11 de maio, sobre incompatibilidades de Altos Cargos, da Lei 53/1984, de 26 de decembro, sobre as incompatibilidades do persoal ao servizo das Administracións Públicas, ou nalgunha das prohibicións para contratar do artigo 49 da LCSP. Esta circunstancia deberá acreditarse mediante declaración responsable, como paso previo á percepción do premio. Ningún participante poderá establecer ningún tipo de relación profesional cos membros do xurado durante o período do concurso.4.1.-Composición O xurado estará formado por: Presidente: O Alcalde Presidente do Concello de Vimianzo ou persoa en quen delegue. Vogais:  Un Arquitecto designado pola Alcaldía.  Un arquitecto designado pola Escola Técnica Superior de Arquitectura de A Coruña.  Un arquitecto designado polo Colexio Oficial de Arquitectos de Galicia (COAG).  Un arquitecto designado polos concursantes. Poderá participar como observador un concelleiro representante por cada un dos Grupos Municipais do Concello de Vimianzo. Actuará como Secretario, con voz e sen voto, un funcionario do Concello de Vimianzo nomeado pola Alcaldía. Os vogais que non teñan relación de servizo co Concello de Vimianzo, percibirán as indemnizacións por asistencia a órganos colexiados previstas na normativa de aplicación.4.2.-Constitución e acordos A súa constitución será declarada válida sempre que asistan, previa citación, o presidente, o secretario e a metade do resto dos seus membros. Os acordos, en caso de disparidade de criterios, resolveranse por votación decidida pola maioría dos votos emitidos, decidindo o do presidente para o caso de empate.4.3.-Facultades O xurado, previo análise e avaliación dos traballos presentados ao concurso, propoñerá ao Alcalde-Presidente do Concello de Vimianzo a resolución do mesmo, atendendo os seguintes criterios: • A calidade estética do conxunto e a adecuación á contorna • A adecuación ó programa orientativo de necesidades con criterios de flexibilidade, funcionalidade, durabilidade e conexión coas instalacións existentes, con especial mención do edificio actual do ximnasio • A calidade técnica • A relación calidade/custo • rendemento enerxético da instalación conxunta a cuxo efecto valorarase especialmente a proposta que ofreza mellor balance de costes de instalación e mantemento en canto ó sistema de enerxía empregado Poderá así mesmo, mediante informe razoado, propoñer que se declare deserta, en todo ou en parte, a adxudicación dos premios. Establécense os seguintes premios: • Un primeiro premio de seis mil euros (6.000 €). • Un segundo premio de tres mil euros (3.000 €) • Un terceiro premio de mil cincocentos euros (1.500 €) As cantidades anteriores levan incluído o IVE e aplicaráselles a retención fiscal correspondente. O gasto correspondente aos premios sinalados financiarase con cargo á partida orzamentaria 151.227. O Concello, se o estima procedente, poderá adxudicar ao gañador do concurso o contrato de elaboración do proxecto básico e de execución, e do estudio de seguridade e saúde da construción da piscina municipal cuberta, sobre a base do anteproxecto, adxudicación que se realizará pola Xunta de Goberno Local a proposta da Alcaldía, por procedemento negociado sen publicidade. A estes efectos, o valor estimado de dito contrato de servizos fíxase no límite máximo de 60.000.-euros. Entenderase unicamente como gañador do concurso o que obteña o primeiro premio, correspondendo ao segundo e ao terceiro premio a denominación de “finalistas”. O Xurado poderá considerar a oportunidade de conceder, ademais dos premios anteriores, ata un máximo de tres Mencións Honoríficas considere merecedoras de tal distinción, sen asignación económica. O concurso poderá declararse deserto, motivadamente, en calquera dos seus premios se a xuízo do Xurado non existen traballos que respondan coa necesaria calidade aos obxectivos do concurso. A concesión efectiva dos premios quedará condicionada a que se inclúa a preceptiva documentación e que esta sexa correcta e demostre fidedignamente a capacidade para contratar. No suposto de detectar defectos ou omisións emendables na documentación presentada, concederase un prazo de subsanación de tres días. O concurso desenvolverase de acordo coas seguintes fases e calendario: Convocatoria do concurso: Mediante anuncios no Boletín Oficial da Provincia, no Diario Oficial de Galicia, nun dos xornais de maior difusión da provincia da Coruña e no Taboleiro de Anuncios do Concello. O pago dos gastos de publicidade do concurso serán por conta do Concello de Vimianzo. Realización de consultas: 1 mes dende a publicación das bases no DOG. Presentación das propostas: 2 meses dende o remate do prazo de consultas. Reunión do xurado e o fallo do concurso: terá lugar dentro dos corenta días naturais seguintes ao da finalización do prazo de presentación das propostas. A partir do día seguinte ao da publicación do correspondente anuncio no DOG poderán ser retiradas as bases do Concurso e a documentación gráfica e urbanística: No servizo de Urbanismo do Concello de Vimianzo, sito na Praza do Concello, 6.15129-Vimianzo (A Coruña), Telefono: 981 716 001, Fax: 981 716 650 Na páxina web do Concello: www.vimianzo.es.Calquera consulta que se necesite facer por parte dos concursantes (dentro do prazo de realización de consultas, fixado neste prego) poderá realizarse a través de correo electrónico na dirección correo@vimianzo. dicoruna. es 8.1.-A documentación (que compón os sobres Nº 1, Nº 2 e Nº 3) presentarase en embalaxes opacos, cerrados e lacrados, figurando no seu exterior as seguintes lendas: SOBRE Nº 1 “CONCURSO DE IDEAS CON INTERVENCIÓN DE XURADO, A NIVEL DE ANTEPROXECTO, PARA EXECUCIÓN DUNHA PISCINA MUNICIPAL CUBERTA” -“CONTÉN OS DATOS DO CONCURSANTE” -”LEMA”: (5 letras e 3 díxitos) SOBRE Nº 2 “CONCURSO DE IDEAS CON INTERVENCIÓN DE XURADO, A NIVEL DE ANTEPROXECTO, PARA EXECUCIÓN DUNHA PISCINA MUNICIPAL CUBERTA” -“DOCUMENTACIÓN DO ANTEPROXECTO” -”LEMA”: (igual que o sobre Nº1) SOBRE Nº 3 “CONCURSO DE IDEAS CON INTERVENCIÓN DE XURADO, A NIVEL DE ANTEPROXECTO, PARA EXECUCIÓN DUNHA PISCINA MUNICIPAL CUBERTA” -“ARQUITECTO MEMBRO DO XURADO PROPOSTO POLO CONCURSANTE” -”LEMA”: (igual que o sobre Nº1) 8.2.-CONTIDO DO SOBRE Nº 1 (Datos do concursante) -Solicitude de participación (segundo modelo anexo I) -Documentación acreditativa da personalidade do concursante, debendo presentarse orixinal ou copia que teña o carácter de auténtica conforme á lexislación vixente: • Se o participante é persoa física: -NIF ou documento que, no seu caso, o substitúa regulamentariamente. -Documento que acredite a súa colexiación no correspondente Colexio profesional. • Se é persoa xurídica: -Escritura de constitución ou modificación no seu caso, inscrita no Rexistro Mercantil cando este requisito fose esixible conforme á lexislación vixente que lle sexa aplicable. De non ser esixible a inscrición no Rexistro, a escritura ou documento de constitución, estatutos ou acto fundacional no que consten as normas polas que se regula a súa actividade, inscritos, no seu caso, no correspondente Rexistro Oficial. -CIF. -O representante da persoa xurídica deberá acompañar poder notarial para representar á persoa ou entidade en cuxo nome concorre perante a administración contratante. -En caso de equipos multidisciplinares deberá acreditarse a colexiación no correspondente Colexio Oficial do director do equipo ou do encargado de dirixir os traballos. • Unión Temporal de empresarios: Poderanse presentar ao concurso Unións de profesionais ou empresarios que se constitúan temporalmente ao efecto, sen que sexa necesaria a súa formalización en escritura pública ata que se efectúe a adxudicación do premio ao seu favor. Deberán presentar un escrito de compromiso no que se indique: a participación de cada un deles na Unión Temporal; a asunción do compromiso de constituírse formalmente en Unión Temporal en caso de resultar gañadores dos premios; e a designación dun representante ou apoderado único da Unión con poderes bastantes para exercitar os dereitos e obrigas derivados do concurso. O devandito documento deberá estar asinado polas persoas físicas ou polos representantes das persoas xurídicas que así mesmo compoñen as mesmas. Ademais, cada un dos membros da UTE deberá presentar a documentación esixida para as persoas físicas ou xurídicas, segundo o caso, relacionadas nos puntos anteriores. A duración da unión temporal dos licitadores será coincidente coa do contrato ata a súa extinción. • Concursantes estranxeiros: Os concursantes estranxeiros, xa sexa persoas físicas ou xurídicas, deberán presentar a mesma documentación que os concursantes españois, coa asimilación que corresponda de acordo coas concordantes leis do seu país. Sen prexuízo do anterior, a acreditación da colexiación en Colexio Oficial substituirase polo título homologado, se tal homologación resultase necesaria, e polo compromiso, no caso de resultar gañador do primeiro premio, de solicitude de autorización ao correspondente Colexio Oficial para a redacción e dirección do proxecto. A documentación en todo caso presentarase traducida ao galego. Se se trata de Estados signatarios do Acordo sobre Contratación Pública da Organización Mundial do Comercio, deberán ademais acompañar informe da Misión Diplomática Permanente de España ou do Ministerio de Economía e Facenda sobre a condición de Estado signatario do devandito Acordo. No caso contrario, informe de reciprocidade do Estado de procedencia de que o mesmo admite á súa vez a participación de empresas españolas na contratación pública, en forma substancialmente análoga. -Declaración responsable na que se faga constar que se cumpren todos os requisitos para contratar coa administración recollidos, segundo modelo do anexo II. No caso de UTES deberán presentar dito anexo ou documentación todos os membros da mesma. -Enderezo postal, Teléfono, Fax e enderezo de correo electrónico (Email). 8.3.-CONTIDO DO SOBRE Nº 2 (Documentación do anteproxecto. Pode conter dous ou mais embalaxes) a) Memoria descritiva, xustificativa e construtiva da solución proposta. O texto escrito poderá acompañarse de esquemas e debuxos e a súa extensión non deberá superar as 20 follas DIN-A4. Incluirá Memoria explicativa de acordo cos criterios de selección establecidos no apartado 4.3 do presente Prego. b) Presuposto estimativo. c) Planos de relación e integración co entorno. d) Plantas, alzados e seccións ás escalas que o concursante considere máis axeitadas. e) Perspectivas f) Poderanse presentar un máximo de CATRO (4) paneis ríxidos de tamaño DIN A1. Ademais, achegarase un CD que conterá a documentación gráfica da proposta, consistente nun arquivo. pdf ou. jpg de cada un dos paneis e, ademais, a documentación escrita en arquivos. doc ou. pdf. Os arquivos nomearanse co lema, seguido, se é o caso, do número de orde do panel Non poderá figurar en ningún documento escrito nin gráfico referencia que permita identificar aos membros do equipo redactor, distinto do LEMA (5 letras e 3 díxitos) baixo o que se presenta. Estes arquivos poderanse empregar tanto para posibles publicacións posteriores, coma para compilar un CD que conteña todas as propostas, CD que pode ser repartido a todos os membros do Xurado con anterioridade as súas deliberacións, para o estudio detallado de todas as propostas.8.4.-CONTIDO DO SOBRE Nº 3 (Arquitecto membro do xurado proposto polo concursante) No interior deste sobre (que soamente poderá ser un por cada oferta), o concursante propoñerá exclusivamente un arquitecto residente en Galicia que, ao seu parecer, debería formar parte do xurado encargado da selección das propostas.8.5.-Lugar e prazo de presentación Os tres sobres entregaranse necesariamente no Rexistro do Concello de Vimianzo, Praza do Concello, 6, 15129-Vimianzo (A Coruña), en horario de 9:00h a 14:00h. Á persoa que efectúe a entrega seralle expedido recibo onde figurará unicamente a clave, o número e data de recepción no Rexistro, ao único efecto de acredita-la presentación. O Concello non responderá en ningún caso dos danos ou perdas que se poidan producir nos envíos de proposicións. O prazo de presentación dos sobres, rematará ás 14:00 horas do último día do prazo, calculado conforme ó disposto na base 6 deste prego. As solicitudes que non figuren no poder do Rexistro transcorrido dito prazo, serán excluídas do Concurso. Cando as proposicións se remitan por correo o concursante deberá xustificar a data de imposición do envío na oficina de correos e anunciarlle ao Concello a remisión da oferta mediante burofax, fax: +34 nº 981 981 716 650, ou telegrama no mesmo día (mediante a identificación co texto “CONCURSO DE IDEAS CON INTERVENCIÓN DE XURADO, A NIVEL DE ANTEPROXECTO, PARA EXECUCIÓN DUNHA PISCINA MUNICIPAL CUBERTA “ e a indicación do lema). Sen a concorrencia de ambos requisitos, non será admitida a proposición se é recibida polo Concello con posterioridade á data na que remate o prazo sinalado no anuncio. Transcorridos, non obstante, dez días naturais seguintes á indicada data sen se recibir a proposición, esta non será admitida en ningún caso. Non poderá figurar nin no exterior dos sobres nin no seu interior, en ningún documento escrito nin gráfico referencia que permita identifica-los membros do equipo redactor (coa excepción dos documentos identificativos contidos dentro do sobre Nº 1), distinto do LEMA (5 letras e 3 díxitos) baixo o que se presenta, sendo isto causa de exclusión. O Xurado, logo da análise, avaliación e puntuación dos anteproxectos, emitirá o seu fallo, con carácter de resolución. O fallo será razoado e proporá, como gañador, ao redactor do anteproxecto que proporcione a resposta máis axeitada á finalidade do concurso. Así mesmo, fará a correspondente proposta de asignación dos restantes premios, conforme ao establecido no apartado 5 destas bases. O Xurado alcanzará o seu fallo segundo a súa composición e acordos establecidos no apartado 4.2., e aplicando os criterios do apartado 4.3. O xurado fará pública a súa proposta dando lectura aos lemas dos gañadores e a continuación dará a coñecer a súa identidade mediante a apertura dos sobres Nº 1 que correspondan. Ditos resultados serán publicados inmediatamente na páxina web e no Taboleiro de Anuncios do Concello, e mediante anuncio no DOG. A entrega de premios poderá celebrarse en acto público, no lugar e data que se determine. Os autores dos traballos conservarán a propiedade intelectual dos mesmos, cedendo ao Concello de Vimianzo os correspondentes dereitos de reprodución, distribución e comunicación pública, para os efectos de que o Concello poida publicar e expoñer os traballos presentados, debendo citar a súa procedencia e autoría. Quedará en propiedade do Concello toda a documentación admitida ao concurso.11.1.-Aceptación das bases.-Os concursantes obríganse, pola súa presentación ó concurso, á aceptación das presentes bases e do fallo do Xurado, que será inapelable.11.2.-Exposición dos traballos.-O Concello de Vimianzo, con posterioridade á decisión do Xurado, poderá organizar unha exposición na que se publicarán os traballos premiados, sen autorización previa dos seus autores. Poderán, igualmente, expoñerse ou publicarse todos os traballos presentados, agás que coa documentación do Sobre nº 1 se achegue escrito onde se indique por escrito a vontade dos seus titulares no sentido contrario.11.3.-Recollida de traballos non premiados.-Os traballos poderán retirarse persoalmente ou por delegación por escrito, no lugar e os prazos que sinale a Secretaría do Concurso aos concursantes no anuncio e na comunicación dos resultados. Transcorrido o prazo de un mes desde a publicación no DOG do resultado do concurso ou desde o remate da exposición pública dos traballos, o Concello de Vimianzo quedará facultado para a destrución de ditos traballos se non foron retirados polos concursantes no prazo sinalado.11.4.-Visado do proxecto.-Os concursantes asumen, para o caso de ser gañadores e posteriormente adxudicatarios do correspondente contrato de servizos, someter o proxecto ao visado regulamentario do Colexio Oficial de Arquitectos de Galicia. Todos os concursantes presentarán a súa documentación, así como todo tipo de correspondencia escrita que establezan co Concello en relación ao presente concurso, en lingua galega ou en castelán. O funcionamento, convocatoria e acordos do Xurado axustarase ao establecido para os órganos colexiados na Lei 30/1992 de Réxime Xurídico das Administracións Públicas e do Procedemento Administrativo Común, así como, no procedente, á Lei 30/2007, de 30 de outubro, de Contratos do Sector Público, ao Real decreto 1098/2001, de 12 de outubro, polo que se aproba o Regulamento Xeral da Lei de Contratos das Administracións Públicas, e ao Real Decreto 817/2009, de 8 de maio, polo que se desenrola parcialmente a Lei 30/2007, do 30 de outubro, de Contratos do Sector Público. D/Dª. _______________________________ con NIF _____________ en representación da empresa (de ser o caso) _____________, aos efectos de participar no concurso de ideas con intervención de xurado, a nivel de anteproxectos, convocado polo Concello de Vimianzo para a execución dunha piscina municipal cuberta, solicita ser admitido como concursante, aceptando na súa totalidade o prego de bases que rexe o concurso de ideas. En (lugar) __________ a (data) ____ de 2.009. Asinado: ______________ D/Dª. ______________________________ con NIF _____________ en representación da empresa (de ser o caso) _______________ participante no concurso de ideas con intervención de xurado, a nivel de anteproxectos, convocado polo Concello de Vimianzo para a execución dunha piscina municipal cuberta, declara que cumpre todos os requisitos necesarios para contratar coa Administración, esixidos pola Lei 30/2007, de 30 de outubro, de Contratos do Sector Público. En (lugar) __________ a (data) ____ de 2.009. Firmado: ______________  Programa de necesidades A) Características del vaso de piscina: -Dimensiones mínimas del vaso (1): 25x12,5 m -Superficie mínima de la lámina de agua: 312,5 m2 -Profundidades: Máxima: 1,50 m Mínima: 1,10 m (un extremo): 1,20 (otro extremo). Ver Normas de la Federación de Natación. -Volumen mínimo del vaso de compensación:30 m3 -El vaso deberá ser visitable en todas sus caras, incluso el fondo. -Aforo: Nº máximo bañistas permitido en el área de piscina: 1 bañista/3 m2 de lámina de agua. -Ancho mínimo de la playa perimetral:2,20 m. -Volumen mínimo de aire en la sala de baño: 30 m3 por cada m2 de lámina de agua. -Las escaleras de acceso de vaso irán en nichos u hornacinas de tal manera que no reduzcan el ancho de las calles. -El vaso estará dotado de “tinteros” para la colocación de banderolas, corcheras y pódiums de salida. -En el diseño de las circulaciones deberá diferenciarse la zona de pies descalzos y calzados. -En la sala de baño no se permitirá la colocación de falsos techos que oculten los elementos estructurales. (1) En el diseño del vaso deberán respetarse las dimensiones de competición, pudiendo optarse por otras formas que permitan áreas distintas (incorporación de escaleras de acceso, etc.) B) Instalaciones complementarias: -Climatización. Condiciones medioambientales: - Humedad relativa del Aire: 70 al 80 % - Temperatura del Agua: Entre 22º y 27º C - Temperatura del Aire: 2º C superior a la del agua -Sistema de cogeneración de energía C) Otros locales: OBLIGATORIOS -Vestíbulo -Almacén de material de mantenimiento y equipamiento (Corcheras, barrederas, juegos didácticos, tablas de aprendizaje, etc.) mín: 15 m2. -Puesto de control -Vestuarios: Masculino y femenino: -Cabinas -Arca de taquillas -Duchas -Aseos Minusválidos: -Sala técnica: Permitirá el acceso cómodo a la misma del personal y equipos, así como a todas las instalaciones que contenga, tales como: -Equipos de tratamiento de aguas, filtros, bombas, climatización, cogeneración, etc. -El sistema de filtrado deberá ser capaz de recircular la totalidad del volumen del vaso de piscina y vaso de compensación en un período de cuatro horas. -Velocidad máxima do filtrado: 20 m3/h/m2 (Dato orientativo: Necesidad de 2 filtros de 2 m Ø. -Equipo electrónico de control de Ph, cloro libre y cloro combinado y dosificación automática de cloro y floculante. -Almacenaje de productos necesarios para el tratamiento de aguas: -Sala de Grupo Electrógeno -Cuarto de limpieza -Enfermería -Cafetería -Saunas con duchas y área de relax -Sala de musculación – Gimnasio OPCIONALES -Despacho Gerencia-Administración -Sala de masaje -Otros D) Otras consideraciones de carácter general: -En los materiales a emplear, especialmente en la estructura de la sala de baño, deberá contemplarse su posible ataque por el ambiente húmedo y el cloro por lo que se recomiendan preferentemente aquellos materiales que hagan su mantenimiento mínimo. (Ejemplo: madera laminada encolada, etc.). -Se valorará la utilización de materiales que permitan una fácil limpieza, desinfección y mantenimiento. Así como en las zonas húmedas, pavimentos antideslizantes que permitan las operaciones citadas. E) Presupuestos: El presupuesto de contrata del proyecto de ejecución no excederá de 1.386.928,85 euros I. V. A. incluido. El presupuesto de contrata del proyecto del Estudio de Seguridad y Salud no excederá de 30.000,00 euros I. V. A. incluido. F) Equipamiento: Independientemente del presupuesto de contrata del Proyecto de Ejecución se acompañará un presupuesto de equipamiento, por un máximo de 18.000,00 euros, I. V. A. incluido, que contendrá como mínimo los elementos de la relación adjunta: 7 Uds. de corchera de 25 m lineales incluso gancho y tensor.2 Uds. de poste de salida falsa, incluso anclaje, compuesto por dos postes equipados con cuerdas y flotadores.1 Ud. de poste señalización natación espaldas compuesto por 4 postes, incluso anclaje, compuesta por 2 postes, cuerda y banderolas, ancho 12,5 m.1 Ud. de podium salida nadadores, altura 400 mm., plataforma regulable de poliéster antideslizante, incluso anclajes.4 Uds. de salvavidas de plástico color naranja, incluso soporte.1 Ud. de equipo limpia-fondos compuesto por: carro de aluminio extrusionado, mango telescópico de aluminio reforzado de 10 m y manguera autoflotante de 20 m.1 Ud. de bidón hipoclorito para cloración envase 25 l.1 Ud. de incrementador de PH en envase de 5 kg.2 Uds. de banco de vestuario sencillo.4 Uds. de banco de vestuario doble con colgador, de 1,80 m 1 Ud. de botiquín de urgencia, según Decreto Xunta 122/95.15 Uds. de tabla de aprendizaje. Vimianzo, a 30 de xaneiro de 2010 O Alcalde Asdo.: Alejandro Rodríguez Lema